

**Қазақстан Республикасы Президентiнiң 1992 жылғы 18 наурыздағы N 688 Жарлығына өзгертулер енгiзу туралы**

Қазақстан Республикасы Президентiнiң Жарлығы 1996 жылғы 29 қаңтар N 2837

      Қаулы Етемiн:

      1. "Қазақстан Республикасының Мемлекеттiк әлеуметтiк сақтандыру
қорын құру туралы" Қазақстан Республикасы Президентiнiң 1992 жылғы 18
наурыздағы N 688 Жарлығына (Қазақстан Республикасының ПҮАЖ-ы, 1992
ж., N 7, 118-құжат) мынадай өзгертулер енгiзiлсiн:

      1-тармақ мынадай редакцияда жазылсын:

      "1. 1996 жылдың 1 қаңтарынан бастап облыстарда және Алматы
қаласында бөлiмшелерi болатын Қазақстан Республикасының Мемлекеттiк
әлеуметтiк сақтандыру қоры құрылсын.

      Қазақстан Республикасының Мемлекеттiк әлеуметтiк сақтандыру қорын
басқару функциялары Қазақстан Республикасының Халықты әлеуметтiк
қорғау министрлiгiне жүктелсiн";

      2-тармақ мынадай редакцияда жазылсын:

      "2. Қазақстан Республикасының Мемлекеттiк сақтандыру қорына
аударымдар тиiстi жылға арналған республикалық бюджет туралы
Қазақстан Республикасының Заңында бекiтiлген нормалар бойынша
жүргiзiледi деп белгiленсiн";

      4-тармақ мынадай редакцияда жазылсын:

      "4. Қазақстан Республикасының Үкiметi:

      Қазақстан Республикасының Мемлекеттiк әлеуметтiк сақтандыру қоры
туралы Ереженi бекiтсiн және осы Жарлықты жүзеге асыру жөнiнде барлық
қажеттi ұйымдастыру шараларын қабылдасын;

      Қазақстан Республикасы Үкiметiнiң мемлекеттiк әлеуметтiк
сақтандыруды реттейтiн нормативтiк құқықтық актiлерiн осы Жарлыққа
сәйкес келтiрсiн;

      Қазақстан Республикасы мемлекеттiк органдарының осы Жарлыққа
қайшы келетiн нормативтiк құқықтық актiлерiн қайта қарауын және күшiн
жоюын қамтамасыз етсiн".

      2. Осы Жарлық жарияланған күнiнен бастап күшiне енедi.

 Қазақстан Республикасының
 Президентi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК